Σιδηροδρομικός Σταθμός Αγίου Ανδρέα

Ο Σιδηροδρομικός Σταθμός Αγίου Ανδρέα είναι παλιός σιδηροδρομικός σταθμός της Πάτρας που σήμερα λειτουργεί ως σταθμός του Προαστιακού σιδηρόδρομου της πόλης. Βρίσκεται κοντά στον καθεδρικό ναό του Αγίου Ανδρέα, πολιούχου της Πάτρας. Είναι ο δεύτερος κεντρικός σιδηροδρομικός σταθμός στην Πάτρα μετά τον ομώνυμο σταθμό της πόλης στο ύψος του μώλου της Αγίου Νικολάου.

Ιστορικά στοιχεία
Ο σταθμός άνοιξε τον Δεκέμβριο του 1887 σαν Σταθμός Πύργου και ήταν ο δεύτερος σιδηροδρομικός σταθμός της πόλης μετά τον τότε κεντρικό του Αγίου ΔιονυσίουΚώστας Ν. Τριανταφύλλου, Ιστορικόν λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα "σιδηρόδρομοι", σελ. 1842.. Οι δυο σταθμοί αρχικά ήταν υπαίθριοι και δεν συνδέονταν με σιδηροδρομική γραμμή. Η γραμμή για να συνδεθούν περνούσε από το κέντρο της πόλης και κατασκευάστηκε το 1888, μετά από διαμάχες από τους κατοίκους και αλλαγή σχεδιασμού. Την ίδια χρονιά συνεχίστηκε η κατασκευή της σιδηροδρομικής γραμμής προς Πύργο, μέχρι την Κάτω ΑχαΐαΚώστας Ν. Τριανταφύλλου, Ιστορικόν λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα "σιδηρόδρομοι", σελ. 1843. και η λειτουργία της ξεκίνησε το Δεκέμβριο του 1888, όπως και η επίσημη λειτουργία του σταθμού.Εφημερίδα Φορολογούμενος, φύλο 16 Δεκεμβρίου 1888, από το ψηφιακό αρχείο του Μουσείου τύπου Πάτρας. Μάλιστα, το πρώτο δρομολόγιο έγινε στις 15 Δεκεμβρίου 1888Χρήστος Μούλιας, Το λιμάνι της σταφίδας, Πάτρα 1828-1900, Εκδόσεις Περί τεχνών, Πάτρα 2000 ISBN 960-86814-0-5, σελ. 59.. Μέχρι την ένωση των γραμμών Πάτρας-Αθήνας και Πάτρας-Πύργου, μέσω του κέντρου της πόλης, ο σταθμός του Αγίου Ανδρέα ήταν ο κεντρικός σταθμός της πόλης προς ΠύργοΕφημερίδα Φορολογούμενος, φύλο 9 Δεκεμβρίου 1888, από το ψηφιακό αρχείο του Μουσείου τύπου Πάτρας. Αργότερα αποτέλεσε σταθμό της ανενεργής πλέον μετρικής σιδηροδρομικής γραμμής Πάτρας-Κυπαρισσίας. 

Ο σταθμός στον 21ο αιώνα
Το 2005 ο σταθμός έπαψε τη λειτουργία του εν αναμονή των έργων του ΟΣΕ και της νέας σιδηροδρομικής γραμμής από την Αθήνα προς τη βορειοδυτική Πελοπόννησο. Ξαναμπήκε ωστόσο σε λειτουργία το 2010 και εξυπηρετείται από τα τοπικά τρένα ανάμεσα στους σταθμούς Άγιο Ανδρέα και Άγιο Βασίλειο της Γραμμής 1 του Προαστιακού Σιδηροδρόμου Πάτρας. Στις 29 Φεβρουαρίου 2020 ξεκίνησε να εξυπηρετείται και από τα δρομολόγια της Γραμμής 2 του Προαστιακού Σιδηροδρόμου Πάτρας από και προς την κωμόπολη της Κάτω ΑχαΐαςΠροαστιακός Πάτρας. trainose.gr. Ανακτήθηκε: 29/2/2020.Ξεκινούν, στις 29 Φεβρουαρίου, τα νέα δρομολόγια του Προαστιακού από-προς την Κάτω Αχαΐα. metaforespress.gr. Ανακτήθηκε: 29/2/2020.. Με την επανασύνδεση της Πάτρας με την Αθήνα το 2025, ο Άγιος Ανδρέας θα είναι σταθμός ανταπόκρισης της γραμμής προς τον Πύργο.Δήμος Πατρέων: Η συνάντηση για την γραμμή φέρνει τριβές

 Παραπομπές 

Αγιος Ανδρεας
Αγιος Ανδρεας
Αγιος Ανδρεας